২০১৪ ক্রিকেট বিশ্বকাপ বাছাইপর্ব
২০১৪ আইসিসি বিশ্বকাপ বাছাই-পর্ব () অস্ট্রেলিয়া ও নিউজিল্যান্ডে যৌথভাবে ১৪ দলের অংশগ্রহণে অনুষ্ঠিত ২০১৫ সালের বিশ্বকাপ ক্রিকেটের চূড়ান্ত বাছাই ক্রিকেট প্রতিযোগিতা। এ প্রতিযোগিতায় শীর্ষস্থানীয় দুইটি দল আয়ারল্যান্ড ও আফগানিস্তান ২০১১-১৩ আইসিসি বিশ্ব ক্রিকেট লীগ চ্যাম্পিয়নশীপ প্রতিযোগিতার মাধ্যমে বিশ্বকাপ ক্রিকেটে খেলার যোগ্যতা লাভ করে। বাছাই-পর্বের মাধ্যমে ২০০৯-১৪ বিশ্ব ক্রিকেট লীগের সমাপণ ঘটে। আন্তর্জাতিক ক্রিকেট কাউন্সিল আয়োজিত ২০১৪ সালের ১৩ জানুয়ারি থেকে ১ ফেব্রুয়ারি পর্যন্ত নিউজিল্যান্ডে অনুষ্ঠিত এ প্রতিযোগিতাটি শুরুতে স্কটল্যান্ডে অনুষ্ঠিত হবার কথা ছিল।
গ্রান্ট এলিয়ট
ক্রিকেট বিশ্বকাপের পূর্বে ২০১৪-১৫ মৌসুমে সফরকারী শ্রীলঙ্কার বিপক্ষে নিজস্ব দ্বিতীয় ওডিআই সেঞ্চুরি করেন। দলের সংগ্রহ ৯৩/৫ থাকাবস্থায় লুক রঙ্কি’র সাথে জুটি গড়ে দলকে পুরো ৫০ ওভারে ৩৬০ রানে নিয়ে যান। এ সময় তারা অনেকগুলো রেকর্ড ভেঙ্গে ফেলেন। তারা একদিনের আন্তর্জাতিকের ইতিহাসে ৬ষ্ঠ উইকেট জুটিতে (২৬৭*) সর্বোচ্চ রানের রেকর্ড গড়েন।
২০১৩ সালে কোন একদিনের আন্তর্জাতিকে অংশগ্রহণ করেননি এলিয়ট। তারপরও সকলকে আশ্চর্যান্বিত করে অস্ট্রেলিয়া ও নিউজিল্যান্ডে যৌথভাবে অনুষ্ঠিত ২০১৫ সালের ক্রিকেট বিশ্বকাপে নিউজিল্যান্ড দলের ১৫-সদস্যের চূড়ান্ত তালিকায় তার নাম অন্তর্ভুক্ত হয়। প্রথম সেমি-ফাইনালে তিনি দক্ষিণ আফ্রিকার বিপক্ষে অপরাজিত ৮৪* রান তোলেন। ডেল স্টেইনের বলে ছক্কা হাঁকিয়ে বিশ্বকাপের ইতিহাসে দলকে প্রথমবারের মতো ফাইনালে পৌঁছাতে সহায়তা করেন তিনি। খেলায় তিনি ম্যান অব দ্য ম্যাচের পুরস্কার লাভ করেন। ২৯ মার্চ, ২০১৫ তারিখে মেলবোর্ন ক্রিকেট গ্রাউন্ডে অনুষ্ঠিত চূড়ান্ত খেলায় অপর স্বাগতিক দল অস্ট্রেলিয়ার বিপক্ষে দলের সর্বোচ্চ ৮৩ রান তুললেও পরাজিত হয় তার দল।